Sellaisen pyynnön julkaiseminen, joka koskee asetuksen (ETY) N:o 2081/92 17 tai 6 artiklan nojalla rekisteröidyn nimityksen eritelmän yhden tai useamman kohdan muuttamista kyseisen asetuksen 9 artiklan mukaisesti



Virallinen lehti nro C 275 , 12/11/2002 s. 0014 - 0015



Sellaisen pyynnön julkaiseminen, joka koskee asetuksen (ETY) N:o 2081/92 17 tai 6 artiklan nojalla rekisteröidyn nimityksen eritelmän yhden tai useamman kohdan muuttamista kyseisen asetuksen 9 artiklan mukaisesti (2002/C 275/05) Julkaiseminen antaa kyseisen asetuksen 7 artiklassa tarkoitetun oikeuden esittää väite. Väite pyyntöä vastaan on toimitettava jäsenvaltion toimivaltaisen viranomaisen välityksellä kuuden kuukauden kuluessa julkaisemispäivästä. Koska kyseessä on suuri muutos, se on julkaistava saman asetuksen 6 artiklan 2 kohdan mukaisesti. NEUVOSTON ASETUS (ETY) N:o 2081/92 ERITELMÄN MUUTTAMISTA KOSKEVA PYYNTÖ: 9 ARTIKLA 1. Rekisteröity nimitys: Parmigiano Reggiano 2. Jäsenvaltion toimivaltainen viranomainen Ministero delle Politiche agricole e forestali Dipartimento della Qualità dei prodotti agroalimentari e dei servizi Direzione Generale della Qualità dei prodotti agroalimentari e la tutela del consumatore Via XX Settembre n. 20 I - 00187 Roma Puhelin (39) 06 481 99 68 Faksi (39) 06 42 01 31 26 Sähköposti: qtc3@politicheagricole.it 3. Haetut muutokset - Eritelmän kohta/kohdat: [square ] nimi >PIC FILE= "C_2002275FI.001402.TIF"> kuvaus [square ] maantieteellinen alue [square ] alkuperätodisteet >PIC FILE= "C_2002275FI.001403.TIF"> tuotantomenetelmä [square ] yhteys maantieteelliseen alkuperään >PIC FILE= "C_2002275FI.001404.TIF"> merkintä [square ] kansalliset vaatimukset >PIC FILE= "C_2002275FI.001405.TIF"> muita tietoja - Muutokset: Kuvaus: Juustomuotin korkeus vaihtelee 20 senttimetristä enintään 26 senttimetriin, mikä vaikuttaa luonnollisesti juuston painoon; vähimmäispaino on 30 kilogrammaa. Mahdollisuus muotin ulkopinnan voitelemiseen öljyllä, jota ei juuri koskaan käytetty, on poistettu, koska sen todettiin olevan pelkästään haitallista tuotteen kaupan pitämiselle. Tuotantomenetelmä: Täsmennetään, että valmistukseen käytetään raakamaitoa; lämpökäsittely ja lisäaineiden käyttö on kielletty. Lypsyyn liittyvät säännöt, lypsyajankohta, maidon säilyttäminen ja osittainen kuoriminen avosäiliöissä, edellisen päivän lypsystä peräisin olevan heran luonnollisen käymisen tuloksena saadun juoksutteen lisääminen, maidon juoksettuminen, juustoheran rikkominen ja muotteihin kaataminen selitetään asianmukaisesti paikallisten luotettavien ja vakiintuneiden käytäntöjen mukaisesti. Merkintä: Leimattua alkuperätunnistemerkintää täydennetään kiinnittämällä tuotteeseen kaseiinietiketti, jossa on maininta "Parmigiano Reggiano" sekä muotin tunnistekoodi tuotteen jäljitettävyyden varmistamiseksi. Laatuluokituksen merkitsemisestä vastaa "Consorzio di tutela del Parmigiano Reggiano" lähtemättömin laatumerkinnöin, jotka kiinnitetään sen jälkeen, kun hyväksytty valvontaelin on tarkastanut tuotteen. Muita tietoja - Lehmien ruokintaa koskevat säännöt Rehuja koskevan tämänhetkisen teknisen tiedon perusteella yksilöidään ja luetellaan kielletyt rehut ja sivutuotteet. Rehuja koskevaa säännöstöä yksinkertaistetaan siltä osin kuin sillä ei ole vaikutusta tuotteen yhteyteen maantieteelliseen alkuperäänsä; sitä tiukennetaan puolestaan siltä osin kun on kyse seosrehuruokinnasta. 4. Täydellisen asiakirjan vastaanottopäivä: 13. toukokuuta 2002.